《三山亭》
宋代·陶弼

诸峰不及此三峰，翠影多年路未通。
野老传来无地主，神仙留待与山翁。
琱弓射灭虎狼迹，长剑劈开荆棘丛。
吏引旌旗先险阻，匠营楼阁出虚空。
藤萝叶暗初无日，松桂枝新渐有风。
下濑将军微举职，安南都护远输忠。
商夸合浦珠胎贱，民乐占城稻谷丰。
火炬影沉山岸北，潮声流过郡城东。
四时收印来无定，终日开尊望不穷。
玉版淡鱼千片白，金膏监蟹一团红。
云台志节悲歌外，铜柱封疆醉眼中。
所惜溪头好崖石，只书诗句不书功。

作者简介：陶弼（1015—1078）宋代诗人。字商翁，永州（今湖南省祁阳县）人。生于宋真宗大中祥符八年，卒于神宗元丰元年。年六十四岁。倜傥知兵，能为诗，有“左诗书，右孙吴”之誉。庆历中（1045年左右）杨畋讨湖南猺，授以兵，使往袭，大破之。以功得朔阳主簿，调朔阳令。两知邕州，绥辑惠养，善政甚多。进西上阁门使，留知顺州。交人袭取桄榔，弼获间谍，谕以逆顺，纵之去，终弼任不敢犯。神宗元丰元年（1078年）改东上阁门使，未拜，卒。弼的著作，本有集十八卷，今仅存《邕州小集》一卷，《四库总目》传于世。事迹见《豫章先生文集》卷二二《陶君墓志铭》。